इस मामले में सहअभियुक्त और उनके वित्तीय सलाहकार विजय साई रेड्डी भी साथ में पहुँचे.जगन मोहन रेड्डी पर आरोप हैं कि जब उनके पिता वाईएसआर रेड्डी आंध्र प्रदेश के मुख्यमंत्री थे तो उनके व्यवसाय में कई कंपनियों ने करोड़ों रुपए का निवेश किया और बदले में उन्हें सरकार की ओर से लाभ पहुँचाया गया.जगन मोहन रेड्डी पहले कांग्रेस के सांसद थे लेकिन अपने पिता की मौत के बाद जब उन्हें मुख्यमंत्री नहीं बनाया गया तो उन्होंने विद्रोह कर दिया. बाद में उन्होंने अपनी एक अलग पार्टी बना ली थी और वे राज्य की कांग्रेस सरकार के लिए लगातार परेशानी पैदा करते रहे हैं.सीबीआई ने जगन मोहन से शुक्रवार को आठ घंटे और शनिवार को सात घंटे पूछताछ की थी.समाचार एजेंसी पीटीआई के अनुसार शनिवार को हुई पूछताछ के बाद जगन मोहन ने कहा था कि उन्होंने सीबीआई के सभी सवालों से जवाब दे दिए हैं.इसके अलावा उन्हें सोमवार को सीबीआई की विशेष अदालत के सामने भी पेश होना है.आय से अधिक संपत्ति के मामले में सीबीआई ने आरोप पत्र दाखिल कर दिया है और इसी सिलसिले में अदालत ने उन्हें पेश होने के निर्देश दिए हैं.सोमवार को ही जगन मोहन की अग्रिम जमानत की याचिका पर भी सुनवाई होने की संभावना है.हैदराबाद में पुलिस ने सुरक्षा के इंतजाम कड़े कर दिए हैं.